கொல்லன் வந்தியத்தேவனைக் கோபமாய் நோக்கினான்.  "விளையாடுகிறாயா தம்பி?"  "இல்லை ஐயா! உண்மையைத்தான் சொன்னேன்."  "இளவரசர் இப்போது எங்கேயிருக்கிறார் என்று கூடச் சொல்வாய் போலிருக்கிறதே?"  "ஓ! கேட்டால் சொல்லுவேன்!"  "இளவரசர் எங்கே இருக்கிறார், சொல் பார்க்கலாம்."  "நாகைப்பட்டினம், சூடாமணி விஹாரத்தில் இருக்கிறார்!"  "அப்பனே நானும் எத்தனையோ பொய்யர்களைப் பார்த்திருக்கிறேன். உன்னைப் போல் கட்டுக்கதை புனைந்துரைக்கக் கூடியவர்களைப் பார்த்ததேயில்லை." 